stanford-oval/wikipedia huggingface dataset:
Azerbaidžanin kansallinen taidemuseo

| Azerbaidžanin kansallinen taidemuseo Azərbaycan Milli İncəsənət Muzeyi  |
| --- | --- |

 Azerbaidžanin kansallisen taidemuseon päärakennus
Tyyppi:  Taidemuseo 
Sijainti:  Niyazi küçəsi 9–11, AZ 1001, Baku, Azerbaidžan
Perustettu:  1920
Johtaja:  Şirin Məlikova
Kotisivut:  nationalartmuseum.az/?lang=en 
Koordinaatit:  40°21′47″N, 49°49′55″E
 fiAzerbaidžanin kansallinen taidemuseo 
   
Azerbaidžanin kansallinen taidemuseo on Bakussa, Azerbaidžanin pääkaupungissa. Museon päärakennus sijaitsee Bakun ydinkeskustan osoitteessa Niyazi küçəsi 9–11.
Azerbaidžanin kansallinen taidemuseo on perustettu vuonna 1920. Siellä on tunnettujen azerbaidžanilaisten, eurooppalaisten, venäläisten ja itämaisten (iranilaisten, turkkilaisten, kiinalaisten ja japanilaisten) yli 17 000 taideteoksen kokoelma. Maalauskokoelma käsittää muun muassa Frans Halsin, Karl Brjullovin ja Aleksei Venetsianovin oppilaiden teoksia.
Pysyvien kokoelmien ohella museossa on tyypillisesti esillä muutama vaihtuvaa näyttelyä. Museo on avoinna yleisölle sunnuntaisin ja tiistaista sunnuntaihin kello 10.00-18.00, maanantaisin museo on suljettu.
Aiheesta muualla

Kuvia tai muita tiedostoja aiheesta Azerbaidžanin kansallinen taidemuseo Wikimedia Commonsissa
Azerbaidžanin kansallinen taidemuseo (Bakupages.com) (englanniksi)
Ayda Field

Ayda Field (oikealla) puolisonsa Robbie Williamsin kanssa Cannesin elokuvajuhlilla 2015.
Ayda Field (synt. Ayda Sabahat Evecan;  17. toukokuuta 1979) on yhdysvaltalainen näyttelijä. Hän syntyi turkkilaiselle isälle ja amerikkalaiselle äidille, Gwen Fieldille.  Ayda Field on näytellyt muun muassa saippuaoopperassa Päivien viemää ja Studio 60:ssa.
Ayda Field valmistui Harvard-Westlake Schoolista vuonna 1997 ja opiskeli Duke Universityssä. Hän työskenteli australialaisessa Complete Ute -yrityksessä. Hän puhuu ranskaa ja italiaa erittäin hyvin.
Field on naimisissa brittilaulaja Robbie Williamsin kanssa. Pari avioitui elokuussa 2010 kotonaan Beverly Hillsissä. Heillä on neljä lasta.
Aiheesta muualla

Ayda Field Internet Movie Databasessa. (englanniksi)
Antti Zitting

| Antti Zitting |
| --- | --- |

Henkilötiedot
Koko nimi:  Antti Zitting
Syntynyt: 19. helmikuuta 1956 (ikä 68) Kajaani, Suomi
Kansalaisuus:   Suomi
Koripalloilija
Pelipaikka:  Sentteri
Pituus:  205 cm
Pelaajaura
Seurajoukkueet
1976–1986:   Pantterit
Maajoukkueet
1975–1984:   Suomi
Ottelut (pisteet):  119 (593)
Aiheesta muualla
FIBA
Antti Zitting (s. 19. helmikuuta 1956 Kajaani) on suomalainen pääsarjauransa lopettanut koripalloilija. Vuodesta 2013 lähtien hän on toiminut Koripalloliiton puheenjohtajana. Hänen poikansa Heikki Zitting on myös koripalloilija.
Zitting valittiin toukokuussa 2014 ensimmäisenä suomalaisena FIBA Europen hallitukseen ja elokuussa 2019 ensimmäisenä suomalaisena kansainvälisen koripalloliiton hallitukseen.
Ura > Seurajoukkueura

Zitting on Kajaanin Pallokerhon kasvatti, mutta hän aloitti pääsarjauransa kaudella 1976–1977 Panttereiden joukkueessa. Ensimmäisenä pääsarjakautenaan hän teki keskimäärin 8,7 pistettä ottelua kohden. Zitting saavutti Panttereiden kanssa SM-pronssia kausina 1977–1978 sekä 1978–1979. Jälkimmäisenä pronssikautena hän teki keskimäärin 17,9 pistettä ottelua kohden, mikä oli hänen uransa korkein pistekeskiarvo.
Zitting voitti Panttereiden kanssa uransa ainoan Suomen-mestaruuden kaudella 1979–1980. Suomen cupissa hän saavutti hopeaa vuonna 1980, mutta voitti uransa ainoan cup-mestaruuden heti seuraavana vuonna. Kausina 1981–1982 sekä 1982–1983 Zitting saavutti SM-hopeaa ja vuosina 1983–1984 hän saavutti kahdesti cup-hopeaa.
Ura > Maajoukkueura

Maajoukkueuransa aikana Zitting pelasi kaksikymmentä ottelua Suomen nuorisomaajoukkueissa. Hän debytoi miesten maajoukkueessa syksyllä 1975 ottelussa Liettua vastaan ja teki neljä pistettä. Zitting edusti Suomea vuoden 1977 EM-kilpailuissa. Hän teki turnauksessa keskimäärin 4,3 pistettä ottelua kohden ja teki eniten pisteitä (11) ottelussa Espanjaa vastaan. Viimeisen kerran Zitting edusti Suomea syksyllä 1984 ottelussa Belgiaa vastaan. Hän teki ottelussa kahdeksan pistettä.
Kunnianosoitukset

Zitting valittiin marraskuussa 2021 Suomen koripallon kunniagalleriaan.
Aiheesta muualla

Korisliigan pelaajaprofiili (Arkistoitu – Internet Archive)
Suomen joukkue – Koripallon EM-kilpailut 1977
4 Sarkalahti |
5 Kasko |
6 Sten |
7 Taponen |
8 Zitting |
9 Lignell |
10 Mäntynen |
11 Rauramo |
12 Koskinen |
13 Mahlamäki |
14 Laitinen |
15 Saaristo |
Valmentaja Petersen
Asaduddin Owaisi

| Asaduddin Owaisi |
| --- | --- |

All India Majlis-e-Ittehadul Muslimeenin puheenjohtaja
 2008–  
Edeltäjä:  Sultan Salahuddin Owaisi
Lok Sabhan jäsen Hyderabadista
 2004–  
Edeltäjä:  Sultan Salahuddin Owaisi
Henkilötiedot
Syntynyt: 13. toukokuuta 1969 (ikä 55) Hyderabad, Andhra Pradesh, Intia
Vanhemmat:  Sultan Salahuddin Owaisi Najamunnisa
Tiedot
Puolue:  All India Majlis-e-Ittehadul Muslimeen
Asaduddin Owaisi (s. 13. toukokuuta 1969) on intialainen poliitikko, joka on toiminut All India Majlis-e-Ittehadul Muslimeenin (AIMIM) puheenjohtajana vuodesta 2008. Hyderabadin vaalipiiriä hän on edustanut Lok Sabhassa neljä kautta vuodesta 2004, jolloin hänen isänsä ja puolueen entinen puheenjohtaja Sultan Salahuddin Owaisi ei terveyssyistä asettunut ehdolle. Hänet valittiin puheenjohtajaksi isänsä kuoltua vuonna 2008.
Owaisi sai poliittisia vaikutteita lapsuudessaan lakimiehenä ja poliitikkona työskennelleeltä isältään.  Hän kouluttautui itsekin lakimieheksi Lontoon Lincoln's Inn -opistosta ja aloitti poliittisen uransa tulemalla valituksi Andhra Pradeshin osavaltioparlamenttiin vuonna 1999. Hän toimi kaksi kautta osavaltiparlamentissa, kunnes hänet valittiin vuonna 2004 ensimmäistä kertaa Lok Sabhaan, missä hän on vaikuttanut yhtämittaisesti neljä kautta. Hänet tunnetaan aktiivisena keskustelijana Lok Sabhassa, minkä vuoksi hänet palkittiin vuonna 2014 Sansad Ratna -palkinnolla.
Hänen puheenjohtajakaudellansa AIMIM on laajentunut perinteisen kannatusalueensa Hyderabadin ulkopuolelle saamalla edustajia useiden osavaltioiden parlamentteihin. Hänen johdollaan puolue on myös esittänyt suunnitelmia Länsi-Bengalin vuoden 2021 osavaltiovaaleihin osallistumisesta.
Aiheesta muualla

Kuvia tai muita tiedostoja aiheesta Asaduddin Owaisi Wikimedia Commonsissa
Asaduddin Owaisin henkilötiedot Lok Sabhan sivuilta
Australaasianuikut

| Australaasianuikut |
| --- | --- |
 Mustaniskauikku (Poliocephalus poliocephalus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Australaasianuikut Poliocephalus  Selby, 1840
Katso myös
   Australaasianuikut Wikispeciesissä   Australaasianuikut Commonsissa 
Infobox OKNimi-testi OK: 
Australaasianuikut (Poliocephalus) on uikkujen heimoon kuuluva lintusuku. Lajien päälakihöyhenet ovat ohuet ja pitkän jouhimaiset.
Lajit

Mustaniskauikku (Poliocephalus poliocephalus)
Uudenseelanninuikku (Poliocephalus rufopectus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Azerbaidžanin jalkapalloliitto

| Azerbaidžanin jalkapalloliitto |
| --- | --- |
Perustettu:  1992
Toimiala:  Azerbaidžanin jalkapallo
Kotipaikka:  Baku
Toiminta-alue:   Azerbaidžan
Puheenjohtaja:  Rövnəq Abdullayev
Aiheesta muualla
Azerbaidžanin jalkapalloliitto
Infobox OKNimi-testi OK: 
Azerbaidžanin jalkapalloliitto (azer. Azərbaycan Futbol Federasiyaları Assosiasiyası, AFFA) perustettiin vuonna 1992 ja FIFAn ja UEFAn jäseneksi se liittyi 1994.
Se vastaa maan korkeimpien kansallisten sarjojen kuten Azerbaidžanin Valioliigan, Azerbaidžanin 1. divisioonan ja Azerbaidžanin cup järjestämisestä sekä miesten ja naisten maajoukkueiden toiminnasta.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (azeriksi, venäjäksi, englanniksi)
Australian luterilainen kirkko

| Lutheran Church of Australia Australian luterilainen kirkko |
| --- | --- |

Suuntautuminen:  Luterilaisuus
Yhteistyötahoja:  Kansainvälinen luterilainen neuvosto Luterilainen maailmanliitto
Toiminta-alue:  Australia
Perustettu:  1966
Seurakuntia:  466
Jäseniä:  30 026
Kotisivu:  http://www.lca.org.au/
Infobox OKVirheellinen NIMI-arvo: 
Australian luterilainen kirkko (Lutheran Church of Australia) on luterilainen kirkko, joka toimii Australiassa. Kirkon jäsenmäärä on 30 026.
Historia

Ensimmäiset luterilaiset saapuivat Australiaan Saksasta 1838. Näiden keskuudessa tapahtui hajaannus 1846, minkä jälkeen seurakuntiin tuli pastoreita useista lähteistä, kuten saksalaisista lähetysjärjestöistä ja lukuisista yhdysvaltalaisista luterilaisista synodeista. Vuonna 1966 yhdistyivät Evangelical Lutheran Church in Australia sekä United Evangelical Lutheran Church of Australia nykyiseksi Australian luterilaiseksi kirkoksi.
Nykytilanne

Kirkolla on 466 seurakuntaa, joissa on 30 026 jäsentä. Kirkko kuuluu liitännäisjäsenenä Kansainväliseen luterilaiseen neuvostoon, mutta on myös Luterilaisen maailmanliiton liitännäisjäsen. Uuden-Seelannin luterilainen kirkko kuuluu Australian luterilaisen kirkon alaisuuteen.
Anna Burns

Anna Burns vuonna 2020.
Anna Burns (s. 1962 Belfast) on pohjoisirlantilainen kirjailija.
Burns sai vuonna 2018 Man Booker -palkinnon teoksestaan Milkman, joka kertoo seksuaalisen häirinnän kohteeksi joutuneesta naisesta. Burns on ensimmäinen Man Booker -palkinnon saanut pohjoisirlantilainen. Vuonna 2020 Burns sai 100 000 euron arvoisen International Dublin Literary Awardin, yhden maailman arvokkaimmista kirjallisuuspalkinnoista.
Burns asuu Sussexissa, Englannissa.
Teokset

No Bones (2001)
Little Constructions (2007)
Mostly Hero (2014) (pienoisromaani)
Maitomies.  (Milkman, 2018)  Suomentanut Laura Jänisniemi. Jyväskylä:  Docendo, 2019.  ISBN 978-952-291-659-4.
Palkinnot ja ehdokkuudet

2001 Winifred Holtby Memorial Prize, teoksesta No Bones
2002 Orange Prize, ehdokas teoksesta No Bones
2018 Man Booker -palkinto, teoksesta Milkman
2020 International Dublin Literary Award
Aiheesta muualla

Anna Burns Fantastic Fiction. (englanniksi)
Babylonialainen matematiikka

Babylonialainen savitaulu
Babylonian matematiikka tarkoittaa matematiikkaa, joka kehitettiin ja harjoitettiin Mesopotamiassa. Babylonialaisella matematiikaalla oli suuri vaikutus mm. kreikkalaisten ja siten myös länsimaisen matematiikan kehityksessä.
Toisin kuin Egyptin matematiikasta, Babylonian matematiikasta on jäänyt runsaasti tekstejä, koska babyloniassa matematiikka kirjoitettiin savitauluille jotka ovat säilyneet egyptiläisiä papyruksia paremmin. Kymmenjärjestelmän sijaan babylonialaisessa matematiikassa käytössä oli 60-järjestelmä. (ns. seksagesimaalijärjestelmä)
Aiheesta muualla

YLE Areena: Matematiikan kirjallinen historia alkaa Egyptistä ja Babyloniasta
Joanna García

| Joanna García |
| --- | --- |
 Joanna García vuonna 2008.
Henkilötiedot
Koko nimi:  Joanna Lynne García
Syntynyt: 10. elokuuta 1979 (ikä 45) Tampa, Florida, Yhdysvallat
Ammatti:  näyttelijä
Näyttelijä
Taiteilijanimet:  Joanna García Swisher
Aktiivisena:  1992–
Aiheesta muualla
IMDb
Joanna Lynne García (tunnettu myös nimellä Joanna García Swisher; s. 10. elokuuta 1979 Tampa, Florida) on yhdysvaltalainen elokuva- ja televisionäyttelijä. Hän on näytellyt lukuisissa televisiosarjoissa vuodesta 1992 alkaen, mutta tunnetaan ehkä parhaiten rooleistaan nuortensarjassa Pelottaako? ja sitcom-sarjassa Reba. Lisäksi García on näytellyt rooleja muun muassa sarjoissa Viiden juttu, Freaks and Geeks, Gossip Girl, Ensisilmäyksellä ja Olipa kerran.
García aloitti näyttelemisen kymmenvuotiaana esiintyen useissa kotikaupunkinsa paikallisissa teatterinäytelmissä. Hän oli tanssiaiskuningatar koulussaan Tampan katolisessa lukiossa.
García on myös näytellyt muutamassa elokuvassa, kuten American Pie 2, Not Another Teen Movie, Revenge of the Bridesmaids ja The Internship.
Ares I

Oikealla pienempi Ares I, vasemmalla suurempi Ares V.
Ares I oli kehitteillä ollut kantoraketti, jota NASA aikoi käyttää avaruussukkulan jälkeen tulevassa Project Constellation-avaruusohjelmassa miehistön sisältävän komento- ja huoltoaluksen Orionin laukaisuun Maata kiertävälle radalle jo 2010-luvulla.
Suunnitelma

Kaksivaiheisen Ares I-raketin pituus on 94 metriä, leveys 5,5 metriä ja se voi kuljettaa matalalle kiertoradalle noin 25 tonnia. Ensimmäinen vaihe muistuttaa avaruussukkulan kiinteäpolttoaineista apurakettia, toinen käyttää nestemäistä vetyä ja happea. Arvostelijoiden mielestä Ares I on kallis ja turvallisuudeltaan tuntematon.
Sen kehittämisessä oli vuonna 2007 ongelmia, kiinteäpolttoaineinen vaihe tärisi ilman että tätä kyettiin estämään. Ares I:n eräs perusongelma on se, että raketin painopiste oli väärin päin, koska ylempi vaihe oli leveämpi. Rakettiin kohdistui ylimääräinen rasitus siitä, että tämä korjataan erityisellä järjestelmällä.
2020-luvulla Ares I-raketilla piti laukaista miehistökapseli ja suurempaa Ares V:tä piti käyttää kuulaskeutujan ja kuumatkalla tarvittavan EDS-raketin laukaisuun miehittämättöminä. Alukset oli tarkoitus yhdistää Maan kiertoradalla.
Testit

Ensimmäinen Ares I-testilento (Ares I-X) suoritettiin 28. lokakuuta 2009. Tässä testattiin vain ensimmäistä vaihetta. Loppuosa raketista oli pelkkää peltikuorta.
Kohtalo

Constellation-ohjelma on sittemmin hylätty. Uudempi Space Launch System (SLS) hanke on osin jatkumoa Ares V:lle.
Nasan painopiste on myös siirtynyt kaupallisten toimijoiden, kuten SpaceX, hyödyntämiseen ohjelmien kuten Commercial Orbital Transportation Services (COTS), Commercial Resupply Services (CRS) ja Commercial Crew Development (CCDev) parissa.
Aiheesta muualla

Wikimedia Commonsissa on kuvia tai muita tiedostoja aiheesta .
NASAn Ares I sivusto (Arkistoitu – Internet Archive)
NASA Ares I-X lentävän prototyypin sivusto (Arkistoitu – Internet Archive)
Project Constellationin historiaa
Government Acoounting Officen katsaus Ares I:stä Yhdysvaltain Kongressille (Arkistoitu – Internet Archive)
Project Constellation
| --- | --- |
Sub-orbitaalit testilennot:  Ares I-X
Laitteet:   Orion  Ares Ares I  Ares IV  Ares V  Earth Departure Stage  Altair  J-2X  RS-68 
Laukaisualustat:   Kennedy Space Center  LC-39A/B
Antoine Arnauld

Antoine Arnauld
Antoine Arnauld (6. helmikuuta 1612 Pariisi – 6. elokuuta 1694 Bryssel) – le grand kuten aikalaiset kutsuivat häntä erotukseksi hänen isästään – oli ranskalainen katolinen teologi, filosofi ja matemaatikko.
Teokset

Arnauldin pääteokset ovat:
De la fréquente communion où Les sentimens des pères, des papes et des Conciles, touchant l'usage des sacremens de pénitence et d'Eucharistie, sont fidèlement exposez. (Pariisi: A. Vitré, 1643)
La logique ou L'art de penser: contenant outre les regles communes, plusieurs observations nouvelles, propres à former le jugement (Pariisi: G. Desprez, 1683)
Grammaire générale et raisonnée : contenant les fondemens de l'art de parler, expliqués d'une manière claire et naturelle (Pariisi: Prault fils l'aîné, 1754)
Kirjallisuutta

Arnauld, Antoine: The art of thinking: Port-Royal logic.  ((La logique, ou l’art de penser, 1683.) Translated with an introduction by James Dickoff and Patricia James and a foreword by Charles W. Hendel. The library of liberal arts)  Indianapolis:  Bobbs-Merrill, 1964.  (englanniksi)
Aiheesta muualla

Kremer, Elmar: Antoine Arnauld The Stanford Encyclopedia of Philosophy. The Metaphysics Research Lab. Stanford University. (englanniksi)
Autobahn A13 (Sveitsi)

Autobahn A13 on moottoritie Itä-Sveitsissä.
Reitti

A13 on kansallinen valtatie N13 (saks. Nationalstrasse), joka  alkaa Bodenjärven kaakkoisrannalta Itävallan rajalta, kulkee Alppi-Reiniä ja Hinterrheiniä seuraten San Bernardinon tunnelin kautta Ticinoon ja yhdistyy moottoritiehen A2 Bellinzonassa. A13 alkaa moottoritien A1 jatkeena St. Margrethenissa. Sargansin eteläpuolella moottoritie A3 yhdistyy A13:een.
Vuoristo-osuudella Churista Bellinzonaan A13-tie on pääosin kaksikaistaista. Tie kulkee St. Gallenin, Graubündenin ja Ticinon kantonien alueella.
Liikennemäärät

A13:n liikenne on vilkkainta Sargansin ja Churin välillä: runsaat 40 000 ajoneuvoa liikkuu tiellä keskimääräin vuorokaudessa vuoden aikana. Vähäisintä liikenne on Ticinon ja Graubündenin kantonit yhdistävässä San Bernardinon tunnelissa, jonka liikenne vuosikeskiarvona on runsaat 4 000 ajoneuvoa vuorokaudessa. Heinä-elokuussa, lauantaisin liikenne on suurimmillaan, ja autoja kulkee tunnelin 2-ajorataisella tiellä noin 20 000 vuorokaudessa.
A13 kulkee Reinin itäpuolella Zizersissä Churin pohjoispuolella.
Tie ylittää Hinterrheinin Domleschgissa Thusisin pohjoispuolella.
San Bernardinon tunnelin pohjoinen suuaukko Hinterrheinissa.
A13 Mesoccojoen laaksossa Ticinossa.
Atomi (sarjakuvahahmo)

| Atomi |
| --- | --- |
Luoja(t):  Ben Flinton ja Bill O'Conner
Kustantamo:  DC Comics
Ensiesiintyminen:  All-American Comics nro 19 (lokakuu 1940)
Henkilötiedot
Status:  aktiviinen
Ryhmäsidokset:  Oikeuden Puolustajat
Henkilöllisyydet:  Al Pratt Ray Palmer Adam Cray Ryan Choi
Voimat:  kyky pienentää kokoaan
Atomi (engl. Atom) on nimi viidelle eri DC Comics -kustantamon sarjakuvissa esiintyvälle supersankareille. Alkuperäinen Ben Flintonin ja Bill O'Connerin luoma hahmo teki ensiesiintymisensä vuonna 1940 All-American Comics -sarjakuvalehden numerossa 19. Atomi on toiminut enimmäkseen supersankariryhmien kuten Oikeuden Puolustajien jäsenenä.
Hahmon historia > Al Pratt

Ensimmäinen Atomi-nimeä käyttänyt supersankari oli Ben Flintonin ja Bill O'Connerin luoma hahmo, joka teki ensiesiintymisensä All-American Comics-lehden numerossa 19 lokakuussa 1940. Hän oli oikealta nimeltään Al Pratt, lyhytkasvuinen lääketieteen opiskelija ja fyysikko, joka tavallaan oli esimerkkinä siitä, ettei supersankariudessa pituudella ollut merkitystä. Alkuvaiheessa hänellä ei ollut lainkaan supervoimia, mutta hän sai yli-inhimillisen vahvuuden Cyclotron-nimisen vihollisen kanssa käydyn taistelun jälkivaikutuksina. Atomi oli myös Justice Society of American perustajajäsen. Alkuperäinen Atomi kuoli Zero Hour tarinassa taistelussa Extantia vastaan. Hahmolla ei ole juuri yhteistä myöhempien Atomien kanssa.
Hahmon historia > Ray Palmer

Lokakuussa 1961 Showcase-lehden numerossa 34 esiteltiin Ivy Townin collegen professori Ray Palmer. Hänet loivat sarjakuvapiirtäjät Gardner Fox ja Gil Kane. Palmer rakensi valkoisesta kääpiöstä saadusta aineesta linssin, jolla hän sai itsensä pienentymään jopa atomin kokoiseksi. Linssi on asennettu Atomin vyöhön, jossa olevalla mekanismilla hän pystyy säätelemään kokoaan. Myöhemmin Atomi pystyi kutistumaan ilman apuneuvoja. Kutistuneena hän pystyy mm. liikkumaan puhelinlinjoja pitkin. Identity Crisis tarinan tapahtumien jälkeen Palmer kutisti itsensä mikroskooppisen pieneksi ja katosi. Hänen etsimisestään tuli tärkeä osa Countdown to Final Crisis tarinassa. Myöhemmin paljastui, että Palmer oli lavastanut oman kuolemansa pettyneenä ihmiskuntaan ja elänyt Amazonin sademetsässä mikroskooppisen viidakkoheimon huomassa.
Hahmon historia > Adam Cray

John Ostranderin luomana Suicide Squad -lehden numerossa 44 elokuussa 1990 julkaistussa jatkotarinassa Atomin rooliin astui hetkeksi mies nimeltä Adam Cray, joka oli murhatun senaattori Joseph Crayn poika. Tarinassa hän toimi Ray Palmerin sijaisena, sillä aikaa kun tämä oli lavastanut kuolemansa ja soluttautunut Micro Force -nimiseen mikroskooppisten konnien järjestöön. Adam Cray toimi Atomin roolissa ja Suicide Squad järjestön jäsenenä, kunnes Blacksnake, Micro Squadin jäsen puukotti tätä rintaan tappaen hänet. Crayn odottamattoman murhan jälkeen Palmer paljastaa itsensä ja voittaa Crayn murhaajan. Huijauksen päätyttyä, Palmer selittää tekonsa Oikeuden Puolustajille, jotka olivat etsineet häntä kuultuaan huhuja uudesta Atomista. Blackest Night tarinassa Crayn ruumis elvytettiin Mustaksi Lyhdyksi, mutta hän tuhoutui Manhunterin vapauttaman energia-aallon seurauksena.
DC Rebirthissa Adam Cray on senaattori Crayn poika ja neljännen Atomin Ryan Choin huonekaveri heidän opiskellessa Ivyn Yliopistossa. Hän tapaa Ryanin ensimmäisen kerran, kun tämä astuu heidän asuntolaansa raskaiden matkatavaroiden kanssa ja esittelee itsensä ystävällisesti. Adam opettaa Ryania pelaamaan rugbya ja videopelejä.
Hahmon historia > Ryan Choi

DC Comics ilmoitti, että kesäkuussa 2006 alkoi uusi Gail Simonen käsikirjoittama The All-New Atom -lehti. Tässä versiossa Atomi on aasialaissyntyinen Ryan Choi, sijaisopettaja Ivy Townin collegessa, joka pääsee Ray Palmerin salaisuuden jäljille ja saa tämän käyttämän vyön haltuunsa. Palmer ei kuitenkaan itse esiinny sarjakuvassa.
Atomin roolissa Ryan on kohdannut lukuisia haasteita, mukaan lukien kutistuvan sarjamurhaajan Kääpiötähden (eng. Dwarfstar), hänen tiukan ja paheksuvan isänsä sekä kokoa muuttavan roiston Gigantan viettelyn, kidnappauksen ja jopa elävältä nielemisen. Kaiken tämän kautta hänen kekseliäisyytensä ja innokas päättelykykynsä ovat palvelleet häntä hyvin.
Brightest Day tarinassa Deathstroke ja hänen Titaanien tiiminsä tappoivat Ryanin Dwarfstarin palkattua heidät työhön. Ray Palmerin saatua tietää tästä hän vannoi kostavansa Ryanin kuoleman Deathstrokelle. Paljastetaan myös, että Deathstroke purki Ryanin käyttämän biovyön hyödyntääkseen sen teknologiaa hänen kuolevan poikansa Jerichon elvyttämiseen. Myöhemmin Ray Palmer, Amanda Waller, Oikeuden Puolustajat, Teinititaanit ja monet muut sankarit esitetään Ryanin hautajaisissa kunnioittamassa tämän muistoa.
Flashpoint-tapahtuman jälkeen, kun DC Universumi uudelleenkäynnistettiin, Ryanin kuolema peruutettiin ja hän jatkoi uuden Atomin roolissa.
Hahmon historia > Rhonda Piñeda/Atomica

The New 52 -sarjakuvissa esiteltiin naispuolinen versio Atomista Rhonda Piñeda, joka oli latinalaisamerikkalainen korkeakouluopiskelija Ivy Townista. Hänen paljastetaan työskentelevän vastahakoisena vakoojana Amanda Wallerille ja Steve Trevorille, ja hän kerää tietoja Oikeuden Puolustajien uusista rekrytoinnista. Steve Trevorin mukaan hän on "Justice League of American tärkein jäsen". "Trinity War" -tarinan päätteeksi hän pettää molemmat joukkueet; hän on kotoisin vaihtoehtoisesta Earth-3-universumista, jossa hän on Atomica-nimellä toimivan Crime Syndicate -järjestön jäsen. Hän paljastaa myös, että laittamalla suikaleen vihreää kryptoniittia Teräsmiehen näköhermoon hän sai tämän tappamaan vahingossa Tohtori Valon, minkä lisävaikutuksena oli Teräsmiehen vakava heikentyminen ja melkein tappaminen ajan myötä.
Atomica työskenteli alun perin Earth-3:lla Johnny Quickin kanssa varkaana ja tappajana. Eräänä yönä kahden poliisin tappamisen jälkeen heidät ajetaan nurkkaan S.T.A.R. Laboratorion katolla myrskyn aikana. Salama iskee satelliittiin antaen sähköiskun Johnnylle ja antaa hänelle nopeutta. Rhonda putoaa rakennuksen sisään ja laskeutuu Ray Palmerin Atomico-teoksen lähelle ja saa kokoa ja tiheyttä muuttavia voimia. Viimeisessä taistelussa Crime Syndicatea vastaan ​​Atomica pienentää kokoaan ja kuolee, kun Lex Luthor astuu hänen päälleen.
Multiversumin uudelleenkäynnistyksen jälkeen Dark Nights: Death Metalin jälkeen luodaan uusi Earth-3 ja Atomica. Atomica rakastaa sarjamurhaaja Johnny Quickia ja on hänen mukanaan hänen nopealla murhamatkallaan Keskikaupungin halki.
Samasta kustantajasta johtuen eri Atomit ovat tavanneet muutaman kerran toisensa.